в съответствие с точка 4.2.1.2.2.1.
 Тези изменения се групират от железопътното предприятие в обособен документ или компютърно средство, чийто формат е еднакъв за цялата използвана от влаковете инфраструктура на отделно железопътно предприятие.
 4.2.1.2.2.3Информиране на машиниста в реално време
 Управителят на инфраструктурата информира машинистите за всякакви промени по линията или съответното оборудване, разположено отстрани на нея, които не са били съобщени като промени на информацията в Пътната книга, както е определено в точка 4.2.1.2.2.2.
 4.2.1.2.3Разписания
 Предоставянето на информация за графика на движението на влаковете улеснява движението им по разписание и спомага за подобряване на услугата.
 Железопътното предприятие предоставя на машинистите необходимата информация за нормалното движение на влака, която трябва да включва като минимум:
 –идентификацията на влака;
 –дните на пътуването на влака (ако е необходимо);
 –спирки и свързаните с тях дейности;
 –други точки от разписанието;
 –времето на пристигане в/потегляне от/преминаване през всяка от тези точки.
 Тази информация за движението на влаковете, която се основава на предоставената от управителя на инфраструктура информация, може да бъде предоставена по електронен път или на хартиен носител.
 Тя се предоставя на машиниста по един и същи начин по всички линии, които железопътното предприятие експлоатира.
 4.2.1.2.4Подвижен състав
 Железопътното предприятие предоставя на машиниста цялата информация, свързана с работата на подвижния състав при влошени условия (например влакове, които се нуждаят от помощ). В такива случаи тази документация трябва да е насочена и към специфичния интерфейс с персонала на управителя на инфраструктурата.
 4.2.1.3.Документация за персонала на железопътното предприятие, различен от машинистите
 Железопътното предприятие предоставя на всички членове на персонала си (независимо дали са във влака или другаде), занимаващи се със задачи от критично значение за безопасността, които включват пряко взаимодействие с персонала, оборудването или системите на управителя на инфраструктура, информация за правилата, процедурите, както и конкретна информация за подвижния състав и маршрута, каквато счете за необходима за изпълнението на тези задачи. Тази информация се използва както при нормални, така и при влошени условия на работа.
 По отношение на персонала във влаковете структурата, форматът, съдържанието и процесът за подготовка и актуализиране на тази информация се основават на спецификацията, формулирана в подточка 4.2.1.2.
 4.2.1.4.Документация за персонала на управителя на инфраструктура, разрешаващ движението на влаковете
 Цялата информация, необходима за осигуряване на свързаната с безопасността комуникация между персонала, разрешаващ движението на влаковете, трябва да бъде включена в:
 –документите, описващи комуникационните принципи (допълнение В),
 –документа, озаглавен „Книга с формуляри“.
 Управителят на инфраструктурата трябва да състави тези документи на своя работен език (работни езици).
 4.2.1.5.Свързана с безопасността комуникация между влаковата бригада, другия персонал на железопътното предприятие и персонала, разрешаващ движението на влаковете
 Езикът, ползван за свързаната с безопасността комуникация между влаковата бригада, другия персонал на железопътното предприятие (дефиниран в допълнение Ж) и персонала, разрешаващ движението на влаковете, e работният език (дефиниран в допълнение Й), използван от управителя на инфраструктура по съответния маршрут.
 Принципите на свързаната с безопасността комуникация между влаковата бригада и персонала, отговарящ за разрешаване движението на влаковете, са посочени в допълнение В.
 Съгласно Директива 2012/34/ЕС, управителят на инфраструктура отговаря за публикуване на „работния език“, използван от неговия персонал в ежедневната работа.
 Когато обаче практиката на